༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
མེད་བདེ་བ་
༄༅། ། དུས་འཁོར་བླ་བརྒྱུད་གསོལ་འདེབས་བཞུགས།
| ༄༅། ། ན་མོ་གུ་རུ་ཤྲཱི་ཀཱ་ལ་ཙཀྲ་ཡ། རྣམ་ཀུན་མཆོག་ལྡན་ཕྱག་རྒྱ་ཆེན་པོའི་སྐུ། ། འཕོ་
དེ་བ་དམ་པའི་རང་བཞིན་ཅན། ། དཔལ་ལྡན་བླ་མ་འཁོར་ལོའི་མགོན་པོ་ལ། །
གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། སྒྲིབ་བྲལ་སྐུ་བཞིའི་གོ་འཕང་མཆོག་
བརྙེས་ནས། ། ལྷོ་ཕྱོགས་དཔལ་ལྡན་འབྲས་སྤུངས་མཆོད་རྟེན་ཆེར། ། རྒྱུད་ཀུན་གསུང་
མཛད་དང་པོའི་སངས་རྒྱས་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ།
གསང་བ་ཀུན་འཛིན་ཟླ་བ་བཟང་པོ་དང་། ། ལྷ་དབང་གཟི་བརྗིད་ཅན་དང་ཟླ་བས་བྱིན། །
རྨུགས་བྱེད་རྣམ་འཕྲུལ་ལྷ་ཡི་དབང་ཕྱུག་ལ། ། གསོལ་བ་འདེབས་སོ་དངོས་གྲུབ་རྣམ་
གཉིས་སྩོལ། ། སྣ་ཚོགས་གཟུགས་དང་ལྷ་ཡི་དབང་ལྡན་དང་། ། འཇམ་དཔལ་གྲགས་
པ་རྒྱལ་སྲས་པདྨ་དཀར། ། ནག་ཕྱོགས་གཤིན་རྗེ་མཐར་བྱེད་བཟང་པོ་ལ། ། གསོལ་བ་
འདེབས་སོ་དངོས་གྲུབ་རྣམ་གཉིས་སྩོལ། ། རིགས་ལྡན་རྣམ་རྒྱལ་བཤེས་གཉེན་བཟང་པོ་
དང་། ། རིན་ཆེན་ཕྱག་དང་ཁྱབ་འཇུག་སྦས་པའི་ཞབས། ། ས་བཅུའི་དབང་ཕྱུག་ཉི་མ་
གྲགས་པ་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། ཤིན་ཏུ་བཟང་པོ་རྒྱ་
མཚོ་རྣམ་རྒྱལ་དང་། ། རྒྱལ་བར་དཀའ་དང་ས་སྤྱོད་ཉི་མའི་ཞབས། ། བདེ་ཆེན་བདག་
ཉིད་སྣ་ཚོགས་གཟུགས་ཅན་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། །
མི་བདག་ཟླ་བའི་འོད་དང་མཐའ་ཡས་ཞབས། ། ཆོས་ཀྱི་འཁོར་སྒྱུར་ས་སྐྱོང་དཔལ་སྐྱོང་
ཟུང་། ། གཞན་ཡང་རྡོ་རྗེའི་རིགས་ལྡན་རྗེ་རྣམས་ལ། ། གསོལ་བ་འདེབས་སོ་དངོས་གྲུབ་
།
157

བདེ་གསང་འཇིགས་གསུམ་གྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
རྣམ་གཉིས་སྩོལ། ། དུས་ཞབས་ཆེ་ཆུང་ཟླ་བ་མགོན་པོ་དང་། ། དཀོན་མཆོག་སྲུང་བ་
མཁས་པ་སྒྲོ་སྟོན་ཞབས། ། རྫུ་འཕྲུལ་མངའ་བརྙེས་མི་བསྐྱོད་རྡོ་རྗེ་ལ། ། གསོལ་བ་འདེབས་
སོ་དངོས་གྲུབ་རྣམ་གཉིས་སྩོལ། ། ཆོས་ཀྱི་དབང་ཕྱུག་གྲུབ་ཐོབ་ནམ་མཁའ་འོད། ། ནམ་
མཁའ་རྒྱལ་མཚན་འཇམ་དབྱངས་གསར་མའི་ཞབས། ། འོད་གསལ་ཡེ་ཤེས་མངོན་གྱུར་
ཆོས་སྐུ་བར། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། མཉམ་མེད་ཐུགས་
རྗེ་བརྩོན་འགྲུས་འཕགས་པ་འོད། ། ཀུན་མཁྱེན་བུ་སྟོན་ཆོས་ཀྱི་དཔལ་བའི་ཞབས། ། བློ་
བཟང་རྒྱལ་བ་གཉིས་པ་ཡབ་སྲས་ལ། ། གསོལ་འདེབས་སོ་དངོས་གྲུབ་རྣམ་གཉིས་སྩོལ། །
རྒྱུད་རྒྱལ་སྟོན་མཛད་དུས་ཀྱི་འཁོར་ལོ་དང་། ། ཆོས་རྒྱལ་བདུན་དང་རིགས་ལྡན་གྲགས་
པའི་ཞབས། ། པདྨ་དཀར་དང་འཇམ་དབྱངས་དཔལ་བ་ལ། ། གསོལ་བ་འདེབས་སོ་
དངོས་གྲུབ་རྣམ་གཉིས་སྩོལ། ། གྲུབ་མཆོག་ཙི་ལུ་བ་དང་བི་ཏོ་བ། ། དུས་ཞབས་ཆེ་དང་ན་
ལེནྡྲ་བའི་ཞབས། ། མཉྫུ་ཀིརྟི་ས་མནྟ་ཤྲཱིར། ། གསོལ་བ་འདེབས་སོ་དངོས་གྲུབ་རྣམ་གཉིས་
སྩོལ། ། དཔལ་ལྡན་ཆོས་རབ་ཡེ་ཤེས་སེངྒེ་དང་། ། དེ་སྲས་འབུམ་སེང་རྗེ་བཙུན་རྒ་ལོའི་
ཞབས། ། བླ་མ་དམ་པ་ཤེས་རབ་སེངྒེ་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་
སྩོལ། ། རྡོ་རྗེ་རྒྱལ་མཚན་བུ་སྟོན་རིན་ཆེན་གྲུབ། ། ཆོས་གྱི་དཔལ་དང་གངས་ཅན་བསྟན་
པའི་བདག ། འཇམ་མགོན་བློ་བཟང་གྲགས་པ་ཡབ་སྲས་ལ། ། གསོལ་བ་འདེབས་སོ་
དངོས་གྲུབ་རྣམ་གཉིས་སྩོལ། ། བསོད་ནམས་རྒྱལ་མཚན་ཤེས་རབ་དཔལ་བཟང་ཞབས། །
མཁས་གྲུབ་ཡོངས་ཀྱི་གཙུག་རྒྱན་དགེ་ལེགས་དཔལ། ། བ་སོ་བ་དང་རྗེ་བཙུན་ལྷ་རི་བར། །
གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། ཨེ་ཝཾ་པ་དང་དཔལ་འབྱོར་རྒྱ་མཚོའི་
ཞབས། ། ནམ་མཁའ་རྒྱལ་མཚན་པཎ་ཆེན་ཆོས་ཀྱི་རྗེ། ། སློབ་དཔོན་དམ་པ་དགེ་འདུན་
དོན་གྲུབ་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། དམ་ཚིག་རྡོ་རྗེ་དཀོན་
མཆོག་རྒྱལ་མཚན་ཞབས། ། བློ་བཟང་རིག་གྲོལ་ཡོན་ཏན་དར་རྒྱས་མགོན། ། སྡོམ་གསུམ་
རྣམ་དག་ཕུན་ཚོགས་བྱམས་པ་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། །
་
158

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
དང་པོའི་སངས་རྒྱས་ངག་དབང་མཆོག་ལྡན་རྗེ། ། ཐུབ་བསྟན་གསལ་མཛད་བསྐལ་བཟང་
རྒྱ་མཚོའི་སྡེ། ། བཀའ་དྲིན་མཉམ་མེད་རྩ་བའི་བླ་མ་ལ། ། གསོལ་བ་འདེབས་སོ་དངོས་
གྲུབ་རྣམ་གཉིས་སྩོལ། ། དཔལ་ལྡན་རྒྱུ་སྐར་ཅན་གྱི་དཀྱིལ་འཁོར་ལྷ། ། གདུལ་དཀའ་
འདུལ་མཛད་ཁྲོ་རྒྱལ་རྡོ་རྗེ་ཤུགས། ། སྲུང་མ་དྲུག་ཅུ་རྣལ་འབྱོར་མ་ཚོགས་ལ། ། གསོལ་བ་
འདེབས་སོ་དངོས་གྲུབ་རྣམ་གཉིས་སྩོལ། ། ཡིད་བཞིན་ནོར་ལྟར་རྙེད་དཀའི་དལ་འབྱོར་
རྟེན། ། དོན་ལྡན་ཆོས་ཀྱི་བྱ་བས་འདའ་བ་དང་། ། དམན་མཆོག་དབང་གིས་བདག་རྒྱུད་
ལེགས་སྨིན་ནས། ། དམ་ཚིག་ཚུལ་བཞིན་སྲུང་བར་བྱིན་གྱིས་རློབས། ། ཕྱི་ནང་དུས་ཀྱི་
འཁོར་ལོ་མ་ལུས་པ། ། དག་པའི་དཀྱིལ་འཁོར་ངོ་བོར་ཡོངས་ཤར་བའི། ། ཟབ་གསལ་རིམ་
པ་དང་པོའི་རྣལ་འབྱོར་གྱིས། ། ཐ་མལ་སྣང་ཞེན་ཆོད་པར་བྱིན་གྱིས་རློབས། ། རྡོ་རྗེའི་རྣལ་
འབྱོར་ཡན་ལག་དྲུག་གི་མཐུས། ། མི་འགྱུར་བདེ་བ་མ་ལུས་རབ་རྫོགས་ཤིང་། ། བྲ་ཕབ་
རང་བཞིན་རྣམ་པ་ཐམས་ཅད་པའི། ། སྟོང་གཟུགས་མྱུར་དུ་འགྲུབ་པར་བྱིན་གྱིས་རློབས། །
ལམ་བཟང་སྒྲུབ་པའི་བར་གཅོད་ཀུན་ཞི་ཞིང་། ། ཕྱི་ནང་མཐུན་རྐྱེན་ཡིད་བཞིན་འགྲུབ་པ་
དང་། ། ཐུབ་བསྟན་སྤྱི་དང་དུས་ཀྱི་འཁོར་ལོ་ཡི། ། བཤད་སྒྲུབ་ཕྱོགས་བཅུར་རྒྱས་པར་བྱིན་
གྱིས་རློབས། ། ཞེས་དཔལ་ལྡན་དང་པོའི་སངས་རྒྱས་དུས་ཀྱི་འཁོར་ལོའི་བཤད་པ་དང་དབང་གི་བརྒྱུད་པའི་
བླ་མ་རྣམས་ཀྱི་གསོལ་འདེབས་འདི་ནི་ཨ་རི་ལུགས་ནས། མེར་ཧེ་ནི་ནོ་མོན་ཧན་ངག་དབང་ལྷུན་གྲུབ་དར་རྒྱས་
ཀྱིས་བསྐུལ་བའི་ངོར་ཤཱཀྱའི་དགེ་སློང་རིག་པ་འཛིན་པ་བློ་བཟང་བསྐལ་བཟང་རྒྱ་མཚོས་སྦྱར་བའོ། །
བློ་བཟང་བསྟན་པའི་སྙིང་བོ་རྣམ་མེད་ཀྱི། ། ཕྱག་རྒྱའི་རྣམ་རོལ་སྟོང་གཟུགས་དཔལ་
དང་ལྡན། ། འགྱུར་མེད་བདེ་ཆེན་ཡེ་ཤེས་གསལ་མཛད་པ། ། གསོལ་བ་འདེབས་སོ་དངོས་
གྲུབ་རྣམ་གཉིས་སྩོལ། ། རྣམ་དཔྱོད་གློག་འཕྲེང་སྟོང་ལྡན་སྤྲིན་ཆེན་ལས། ། ལེགས་བཤད་
དབྱར་སྐྱེས་བཞད་པའི་ང་རོ་ཡིས། ། སྐལ་བཟང་མདོང་མཐའ་བདེ་ཆེན་གནས་འགོད་པ། །
རྩ་བའི་བླ་མ་འཇིགས་མེད་དབང་བོ་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་
སྩོལ། ། ཚིག་བཅད་ཕྱི་མ་འདི་གཉིས་དུས་འཁོར་གྱི་བརྒྱུད་འདེབས་ཁ་སྐོང་དུ་ཐམས་ཅད་མཁྱེན་པ་རྗེ་བཙུན་
159

བདེ་གསང་འཇིགས་གསུམ་གྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
དཀོན་མཆོག་འཇིགས་མེད་དབང་པོས་གནང་བ་ལགས།
༄༅། ། དུས་འཁོར་བླ་བརྒྱུད་གསོལ་འདེབས་ཀྱི་ཁ་སྐོང་ནི། གྲུབ་པའི་དབང་ཕྱུག་ངག་དབང་
མཆོག་ལྡན་ཆེ། ། ཕྱག་ན་པདྨོ་བསྐལ་བཟང་རྒྱ་མཚོའི་སྡེ། ། སྣང་མཐའི་མགོན་པོ་
དཔལ་ལྡན་ཡེ་ཤེས་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། རྒྱལ་སྲས་
སྐལ་བཟང་ཐུབ་བསྟན་འཇིགས་མེད་ཞབས། ། དང་པོའི་སངས་རྒྱས་བཤེས་གཉེན་རྣམ་རོལ་
པ༑༑ རྗེ་བཙུན་བློ་བཟང་དར་རྒྱས་རྒྱ་མཚོ་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་
སྩོལ། ། བློ་བཟང་བསྟན་འཛིན་རྒྱ་མཚོའི་གཙུག་གི་རྒྱན། ། བསྟན་པའི་དབང་ཕྱུག་ཁྱབ་
བདག་འཁོར་ལོའི་མགོན། ། བཀའ་དྲིན་མཉམ་མེད་ཚུལ་ཁྲིམས་ཕུན་ཚོགས་ལ། ། གསོ
འདེབས་ ་སོ་དངོས་གྲུབ་རྣམ་གཉིས་སྩོལ། ། བློ་བཟང་རྒྱལ་བ་གཉིས་པའི་འཕྲིན་ལས་མ
མདོ་རྒྱུད་བསྟན་པ་འཛིན་ཅིང་སྤེལ་མཛད་པ། ། དཀྱིལ་འཁོར་རྒྱ་མཚོའི་མགོན་དང་དབྱེར་
མེད་པར། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། །
ནང་མཆོད་ཀྱི་ཁ་སྐོང་ནི། ཨོཾ་ཐམས་ཅད་མཁྱེན་པ་བློ་བཟང་སྐལ་བཟང་རྒྱ་མཚོ་ལ་ན ཚོ་ལ་ན་མཿ ༀ་
སྣང་བ་མཐའ་ཡས་བློ་བཟང་དཔལ་ལྡན་ཡེ་ཤེས་ལ་ན་མཿ ༀ་རྒྱལ་སྲས་རྡོ་རྗེ་འཆང་
སྐལ་བཟང་ཐུབ་བསྟན་འཇིགས་མེད་ལ་ན་མཿ ༀ་མཁས་གྲུབ་ཆེན་པོ་བློ་བཟང་དར་
རྒྱས་རྒྱ་མཚོ་ལ་ན་མཿ ༀ་རྡོ་རྗེ་འཆང་དངོས་བློ་བཟང་བསྟན་འཛིན་རྒྱ་མཚོ་ལ་ན་མཿ
ཁྱབ་བདག་འཁོར་ལོའི་མགོན་པོ་རྗེ་བཙུན་བློ་བཟང་བསྟན་པའི་དབང་ཕྱུག་ཚུལ་ཁྲིམས་
།
ༀ་
ཕུན་ཚོགས་དཔལ་བཟང་པོ་ལ་ན་མཿ ༀ་དྲིན་ཅན་རྩ་བའི་བླ་མ་རྗེ་བཙུན་བློ་བཟང་
འཕྲི ཕྲིན་ལས་བསྟན་པ་རྒྱ་མཚོ་དཔལ་བཟང་པོ་ལ་ན་མཿ ༀ་རྩ་བརྒྱུད་ཀྱི་བླ་མ་དམ་པ་
རྣམས་ལ་ན་མཿ
160